Abu Haggag-moskeen

Abu Haggag-moskéen er en moské bygd inne i Luxortempelet i byen Luxor i Egypt. Den er bygd til Sufi-sjeiken Abu Haggags minne. Minareten skal ha blitt bygd på 1300-tallet. Resten av moskéen er blitt ombygd suksessivt helt frem til 1900-tallet. At moskéen er blitt bygget inne i tempelet beror på at tempelet tidligere har vært delvis begravd av slam fra Nilen. Da man gravde ut tempelet, havnet døren til moskéen cirka åtte meter opp i luften. Man vurderte da å rive moskéen, men folket anså at plasseringen var for viktig. Abu Haggag er Luxors viktigste helgen og moskéen et sentrum for religiøse aktiviteter. Folket i Luxor mener at moskéen er bygd på et viktig religiøs sted og er full av velsignelse. Referanser Eksterne lenker « Eternal Egypt ». www.eternalegypt.org. Besøkt 14. januar 2020.